**Notă informativă**

**la proiectul Hotărârii Guvernului cu privire la aprobarea Regulamentului sanitar privind limitele maxime de reziduuri ale produselor de uz fitosanitar din sau de pe produse alimentare și hrană de origine vegetală și animală pentru animale**

|  |
| --- |
| 1. **Denumirea autorului și, după caz, a participanților la elaborarea proiectului**
 |
| Proiectul Hotărârii Guvernului cu privire la aprobarea Regulamentului sanitar privind limitele maxime de reziduuri ale produselor de uz fitosanitar din sau de pe produse alimentare și hrană de origine vegetală și animală pentru animale a fost elaborat/actualizat de către Agenția Națională pentru Sănătate Publică. |
| 1. **Condițiile care au impus elaborarea proiectului actului normativ și finalitățile urmărite**

În contextul armonizării politicilor și legislației naționale cu legislația Uniunii Europene, un domeniu extrem de sensibil și important pentru Republica Moldova constituie actualizarea Hotărârii Guvernului nr. 1191 din 23.12.2010 *cu privire la aprobarea Regulamentului sanitar privind limitele maxime admise de reziduuri ale produselor de uz fitosanitar din sau de pe produse alimentare și hrană de origine vegetală și animală pentru animale* (Monitorul Oficial nr. 5-14 din 14.01.2011, art. 03), care transpune parțial Regulamentul (CE) nr. 396/2005 al Parlamentului European și al Consiliului din 23 februarie 2005 privind conținuturile maxime aplicabile reziduurilor de pesticide din sau de pe produse alimentare și hrană de origine vegetală și animală pentru animale și de modificare a Directivei 91/414/CEE. În pofida a peste 170 de versiuni actualizate ale Regulamentului (CE) nr. 396/2005 aprobate în anii 2010-2022, în decursul cărora importul produselor de uz fitosanitar a fost considerabil diversificat, în Republica Moldova, documentul vizat nu a fost modificat și conformat cerințelor actuale din momentul elaborării acestuia. În ceea ce privește nivelurile maxime de reziduuri prin care au fost efectuate peste o mie de ajustări a limitei maximale de reziduuri (LMR) ale produselor de uz fitosanitar din sau de pe produsele alimentare și hrana de origine vegetală și animală pentru animale, această muncă imensă se datorează implicării tuturor țărilor membri a Uniunii Europene, a organizațiilor internaționale cât și a comunității științifice. De remarcat faptul că, ANSP în perioada anilor 2018-2021, în repetate rânduri s-a adresat Oficiului de țară a Organizației Mondiale a Sănătății, cât și Oficiului Consiliului Europei la Chișinău, cu propuneri privind conformarea Regulamentului sanitar nominalizat (scrisorile nr. 01-2/596 din 23.02.2018; nr. 01/2164 din 12.09.2018; nr. 01/3677 din 19.11.2018; nr. 04/3358 din 23.11.2018; nr. 01-13/3-333 din 31.01.2020; nr. 01-13/3-4849 din 19.10.2021; nr. 01-13/3-4850 din 19.10.2021), care nu au fost luate în calcul. Adițional, anul curent, în adresa Agenției Naționale pentru Sănătate Publică au parvenit mai multe solicitări din partea Ministerului Agriculturii și Industriei Alimentare, Agenției Naționale pentru Siguranța Alimentelor cu referire la modificările Regulamentului sanitar vizat (scrisorile nr. 01-6/3281 din 23.12.2021; nr. 05-07/102 din 13.01.2022; nr. 05-07/1895 din 30.06.2022) la rigorile Uniunii Europene. Mai mult, conform Raportului Centrului Național Anticorupție *privind rezultatele evaluării integrității instituționale în cadrul Agenției Naționale pentru Sănătate Publică*, pentru a garanta o bună funcționare a comerțului interior și a comerțului cu alte țări în ceea ce privește produsele ce pot conține reziduuri ale produselor de uz fitosanitar, se recomandă inițierea procedurii de ajustare a HG nr. 1191/2010 cu cerințele prevăzute de Regulamentul (CE) nr. 396/2005 al Parlamentului European și al Consiliului din 23 februarie 2005 *privind conținuturile maxime aplicabile reziduurilor de pesticide din sau de pe produse alimentare și hrana de origine vegetală și animală pentru animale*, conform ultimei modificări.De asemenea, în baza Registrului depozitelor specializate pentru păstrarea produselor de uz fitosanitar și a fertilizanților, în țară, sunt înregistrate 465 companii, care se ocupă de producerea, importul, depozitarea și comercializarea acestora. Doar în anul 2021, cantitatea totală de produse de uz fitosanitar (PUF) importate a constituit peste 13 mii tone. Actualmente, Regulamentul European privind reglementarea LMR ale produselor de uz fitosanitar din sau de pe produse alimentare și hrană de origine vegetală și animală pentru animale, normează peste 640 substanțe active în peste 380 produse alimentare. În Republica Moldova, la fel ca în multe țări cu venituri mici și medii, PUF constituie una dintre principalele cauze ale bolilor netransmisibile, inclusiv ale intoxicațiilor acute de etiologie chimică. Astfel, în decursul anilor 2017-2021, urmare pătrunderii pesticidelor în organismul uman au fost înregistrate inclusiv 443 cazuri de intoxicație, iar 18 persoane au decedat. Numărul copiilor intoxicați cu pesticide a constituit 131 (30%) cazuri, inclusiv 5 copii au decedat. În plus, conform datelor privind reziduurile de pesticide și conținutul de nitrați în produsele alimentare de origine vegetală, în ultimii 5 ani au fost realizate 3132 investigații de laborator, în cadrul laboratoarelor ANSA, inclusiv 399 loturi de produse neconforme, care au prezentat depășiri a LMR de pesticide și conținutul de nitrați. Cele mai multe neconformități au fost depistate în anii 2019 (114 loturi neconforme) și 2020 (151 probe neconforme). În acest sens, urmare contaminării produselor alimentare de origine vegetală, a apei potabile, solului, în perioada anilor 2017-2021, au fost înregistrate 58 cazuri de intoxicații acute cu nitrați, dintre care 47 cazuri sau 81% au fost în rândul copiilor. Datorită particularităților anatomo-fiziologice de vârstă și imaturității mecanismelor de adaptare, copiii sunt categoria cea mai vulnerabilă a populației la acțiunea factorilor de mediu.Deoarece pesticidele sunt, prin definiție, toxice și poluează în mod deliberat mediu, producția, comercializarea și utilizarea acestora trebuie să fie obiectul unei reglementări și control strict. Prin urmare, pentru a monitoriza în mod eficient conținutul limitelor reziduurilor produselor de uz fitosanitar din sau de pe produse alimentare și hrană de origine vegetală și animală pentru animale, țara ar trebui să dispună de un cadru legislativ național actualizat. Întrucât siguranța și inofensivitatea produselor alimentare constituie o problemă stringentă de sănătate publică, este imperios necesar revizuirea Hotărârii Guvernului nr. 1191 din 23.12.2010 *cu privire la aprobarea Regulamentului sanitar privind limitele maxime admise de reziduuri ale produselor de uz fitosanitar din sau de pe produse alimentare și hrană de origine vegetală și animală pentru animale* și elaborarea unei noi Hotărâri de Guvern privind limitele maxime de reziduuri ale produselor de uz fitosanitar din sau de pe produse alimentare și hrană de origine vegetală și animală pentru animaleconform prevederilor actelor normative comunitare. Actualizarea LMR ale produselor de uz fitosanitar în produse alimentare are un rol extrem de important în atingerea unui nivel înalt de protecție a sănătății populației cât și în prevenirea îmbolnăvirilor. |
| 1. **Descrierea gradului de compatibilitate pentru proiectele care au ca scop armonizarea legislației naționale cu legislația UE.**
 |
| Prezentul Regulament sanitar privind limitele maxime de reziduuri ale produselor de uz fitosanitar din sau de pe produse alimentare și hrană de origine vegetală și animală pentru animale transpune Regulamentul (CE) nr. 396/2005 al Parlamentului European și al Consiliului din 23 februarie 2005 privind conținuturile maxime aplicabile reziduurilor de pesticide din sau de pe produse alimentare și hrană de origine vegetală și animală pentru animale și de modificare a directivei 91/414/cee, publicat în Jurnalul Oficial al Uniunii Europene (JO) nr. 70, 16 martie 2005, pct.1, și creează cadrul normativ în domeniul menționat. |
| 1. **Principalele prevederi ale proiectului și evidențierea elementelor noi**
 |
| Proiectul de Hotărîre prevede aprobarea Regulamentului sanitar privind limitele maxime de reziduuri ale produselor de uz fitosanitar din sau de pe produse alimentare și hrană de origine vegetală și animală pentru animale. Scopul proiectului constă în ameliorarea continuă a indicatorilor stării de sănătate a populației prin prevenirea/reducerea gradului de expunere a consumatorilor la un eventual impact a reziduurilor produselor de uz fitosanitar din sau de pe produse alimentare asupra sănătății, inclusiv a cazurilor de boli netransmisibile și intoxicații acute.Elaborarea proiectului de hotărâre este determinată de necesitatea revizuirii și ajustării la nivel național a prevederilor Regulamentului (CE) NR. 396/2005 al Parlamentului European și al Consiliului din 23 februarie 2005 privind conținuturile maxime aplicabile reziduurilor de pesticide din sau de pe produse alimentare și hrana de origine vegetală și animală pentru animale. Sub incidența prezentului Regulament vor cădea toate persoanele care produc, importă, exportă, distribuie, comercializează sau utilizează produsele alimentare pentru care este oportun să se aplice LMR armonizate, având în vedere, în special, locul pe care îl ocupă în regimul alimentar al consumatorilor sau în schimburile comerciale, acestea fiind obligate să respecte prevederile și cerințele stabilite prin evaluarea produselor care urmează a fi plasate pe piața Republicii Moldova.Având în vedere că, Regulamentul vizat nu a fost modificat și conformat cerințelor actuale din momentul elaborării acestuia, proiectul dat vine cu actualizarea a 6 anexe în contextul versiunilor Regulamentului elaborate în perioada 2010-2022.Astfel, prin intermediul proiectului Regulamentului vor fi instituite și ajustate norme în scopul supravegherii conformării produselor alimentare privind reziduurile produselor de uz fitosanitar.  |
| 1. **Fundamentarea economico-financiară**
 |
| Implementarea prevederilor proiectului de Hotărâre de Guvern nu necesită alocări financiare suplimentare din bugetul de stat.  |
| 1. **Modul de încorporare a actului în cadrul normativ în vigoare**
 |
| Actul normativ este unul necesar, pentru actualizarea reglementărilor în domeniul LMR ale produselor de uz fitosanitar din sau de pe produse alimentare și hrană de origine vegetală și animală pentru animale, act elaborat în baza Legii nr. 10-XVI din 3 februarie 2009 *privind supravegherea de stat a sănătății publice*, Legii nr. 221-XVI din 19 octombrie 2007 *privind activitatea sanitar-veterinară,* Legii nr. 306 din 30.11.2018 *privind siguranța alimentelor* și Legii nr. 105-XV din 13 martie 2003 *privind protecția consumatorilor*. |
|  |
| 1. **Avizarea și consultarea publică a proiectului**
 |
| Proiectul urmează a fi avizat de către autoritățile cu responsabilități în acest domeniu. Propunerile recepționate de la subiecții interesați vor fi analizate și integrate în proiect, iar aspectele neacceptate, însoțite de argumentele de rigoare, vor fi reflectate în sinteza obiecțiilor și propunerilor la proiect.Proiectul urmează a fi consultat și avizat în conformitate cu prevederile Legii nr. 100/2017 cu privire la actele normative.În vederea respectării Legii nr. 239 din 13.11.2008 *privind transparența în procesul decizional*, Proiectul este plasat pe pagina web oficială a Ministerului Sănătății, compartimentul „Transparență. Proiecte supuse consultărilor publice” și pe portalul guvernamental [www.particip.gov.md](http://www.particip.gov.md) |